Hrvatski sabor
20050119

A ovo ćemo imati ukras, odbor koji neće imati nikakve ovlasti jer je vidljiva i sama situacija. Pazite, naša je nakana bila da to bude jedan cjelokupan stručni tim i stručno tijelo koje će ovdje u Hrvatskom saboru moći biti servis svima nama, ali ova stručna služba od ovih par ljudi ne znači ništa niti ćemo, to je u biti situacija da nešto imamo, nemamo ništa. U tome smo znači sve što je dobro i sve što se dobro napravi tu je Vlada i vladini pregovarači, što ne bude valjalo onda će nam Vlada reći svi ste vi u tome bili, svi ste bili odgovorni. Utvrdimo rezoluciju, utvrdimo strategiju, borimo se za te interese i odredimo i pregovarače. Pazite, činjenica koju sam ja čuo da će na čelu pregovaračkih timova biti državni tajnici za mene ne znači puno. Znate zašto ne znači puno? Tijekom prošle godine smo dobivali znatan broj propisa, znamo kakva je nekvaliteta tih propisa.